রজার হার্টিগ্যান
মাইকেল যোসেফ রজার হার্টিগ্যান (ইংরেজি: Roger Hartigan; জন্ম: ১২ ডিসেম্বর, ১৮৭৯ - মৃত্যু: ৭ জুন, ১৯৫৮) নিউ সাউথ ওয়েলসের চ্যাটসউডে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও প্রশাসক ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও কুইন্সল্যান্ডের প্রতিনিধিত্ব করেছেন রজার হার্টিগ্যান। দলে তিনি মূলতঃ ডানহাতি ব্যাটসম্যান হিসেবে খেলতেন।